Aiheuttavatko 5G-tukiasemat säteilyä?
5G-tukiasemat eivät säteile terveydelle haitallisesti5G-tukiasemien aiheuttamaa säteilyä on tutkittu paljon niin Suomessa kuin kansainvälisesti, eivätkä tutkimukset ole osoittaneet tukiasemien aiheuttavan terveydelle haitallista altistusta.  Tukiasemien aiheuttama altistus on noin tuhat kertaa pienempää kuin matkapuhelinten. Langattoman tiedonsiirron määrä on lisääntynyt merkittävästi viime vuosina, mutta tukiasemien aiheuttama altistus ei silti ole merkittävästi kasvanut.  Säteilyturvakeskus on selvittänyt radiotaajuuksille altistumisen määrää tukiasemien lähettyvillä olevissa asunnoissa. Altistus on ollut niissä noin 0,5 % enimmäismäärästä. Elisa sijoittaa tukiasemat aina Säteilyturvakeskuksen antamien ohjeiden mukaisesti huomioiden suoja-alueet. Elisa seuraa tilannettaElisa toimii tukiasemien rakentamisessa Säteilyturvakeskuksen (STUK) määräysten mukaan ja noudattaa kaikessa toiminnassa lakeja ja viranomaismääräyksiä. Suomessa viranomaisen päätökset perustuvat lukuisiin tieteellisiin tutkimustuloksiin, joiden mukaan tukiasemat eivät ylitä sähkömagneettisen säteilyn raja-arvoja. Teemme tiivistä yhteistyötä alan toimijoiden kanssa sähkömagneettisten kenttien tiimoilta ja panostamme tukiasemien sijoittamisen huolelliseen suunnitteluun.